Eesti Afaasialiit

Eesti Afaasialiit (lühend EAL) on Eestis tegutsev kõne- ja peaajukahjustusega inimesi koondav vabal algatusel ja võrdsetel alustel ühendav üleriigiline organisatsioon. Liidu eesmärgiks on muuhulgas kaitsta läbi ühistegevuste kõne- ja peaajukahjustusega inimeste huve, abistada ja suunata liikmete omaalgatuslikku tegevust, et tagada liikmete eluoluks teiste kodanikega võrdsed võimalused.Eesti Afaasialiidu Põhikiri(Üldsätted punkt 2.8). Kasutatud 05.06.2019 Eesti Afaasialiit on loodud 16. aprillil 1993.Eesti Afaasialiidu koduleht (vaadatud 04.06.2019)

Liidul on liikmeid üle Eesti, peaaegu kõikides maakondades. Liit koondab rohkem kui 600 üksikliiget, kelle hulka kuuluvad peamiselt afaasiaga inimesed, nende lähedased, ravi-, rehabilitatsiooni ja hoolekandega seotud spetsialstid ning ka lihtsalt afaasialiidu tegemisi toetavad inimesed.

Tallinnas Maarjamäel asub Eesti Afaasialiidule hr. Eald Pesari poolt kingitud  kinnistu, kus tegutseb  alates 2000 aastast peaaju- ja kõnekahjustusega inimeste taastukodu Pesarimaja.

Pesarimaja on nime saanud 1943 aastal Eestist Soome emigreerunud inseneri, OvitorOÜ asutaja ja omaniku Evald Pesari nime järgi. Evald Pesaril oli läbipõetud insuldi järgselt isiklik kogemus afaasiaga e. kõnehalvatusega, ühtlasi oli insuldi järgselt afaasia ka tema emal ja õel. Tulenevalt isiklikust kogemusest keskendus ta afaasiaga inimeste toetamisele nii Eestis kui Soomes. Ta oli ka Soome Afaasiafondi ning taastuskodu Villa Afasia asutaja Helsingis .Eve Heinla  "Tema teab, milline on elu pärast insulti...", Õhtuleht 23.08.2002 

Pesarimaja kinnistu on ligipääsetav liikumispuudega inimestele ja on kohandatud toetamaks ajukahjustusega inimesi igapäevaeluga iseseisva toimetuleku taastamisel. Pesarimajas on kõnekahjustusega inimestel võimalik tegeleda toetatud ja juhitud suhtlemisega, terapeutiliste loovtegevustega, osaleda suhtlemise grupiteraapias, kõnekahjustusega inimestele metoodiliselt kohandatud huvihariduses.  
Pesarimajas on loodud ka eneseabigrupid pereliikmete tugigrupid, afaasiaklubi. Lisaks pakutakse perede nõustamist, koolitusi sptsialistidele, individuaalset tegevuse juhendamist.

Eesti Afaasialiit on rahvusvahelise katusorganisatsiooni A.I.A – Aphasia International Associationi https://www.aphasia-international.com/ liige ja osaleb selle organisatsiooni tegemistes.

Afaasialiit on Eesti Puuetega Inimeste Koja liige.

 Viited 

Kategooria:Eesti tervishoiuorganisatsioonid
Kategooria:Logopeedia